Når vi danskere tager på ferie uden for Europa, så kan mange af de lokale virke meget lave.

Og det er ikke så underligt, for europæere er i snit en hel del højere end i andre verdensdele.

Højeste mænd Holland (182,5 cm) Belgien Estland Letland Danmark (181,4 cm) Bosnien-Hercegovina Kroatien Serbien Island Tjekkiet

Det viser en analyse af ikke mindre end 1.472 befolkningsstudier med i alt 18,6 millioner mennesker fra 200 lande.

Læs også : FAKTA Så højt bliver dit barn (cirka)

Analysen er lavet det internationale netværk af forskere i NCD Risk Factor Collaboration, og den er blevet offentliggjort i det videnskabelige tidsskrift eLife Sciences.

Over de seneste 100 år er danske mænd gået fra en niendeplads til en femteplads, mens danske kvinder er gået fra en 11.plads til en syvendeplads over de højeste i verden.

Stor forskel på vokseværk

Ifølge analysen er danske mænd vokset med 11,4 cm de seneste 100 år, mens danske kvinder er skudt 10,1 cm i vejret.

Der er dog andre lande, hvor befolkningen har haft meget større og mindre vokseværk.

Højeste kvinder Letland (169,8 cm) Holland Estland Tjekkiet Serbien Slovakiet Danmark (167,2 cm) Litauen Hviderusland Ukraine

Læs også : Hammerslag-vært måtte høre for sin højde tre gange dagligt

Sydkoreanske kvinder er blevet 20 cm højere på 100 år, mens kvinder fra Madagaskar kun er vokset 1,5 cm.

Ser man på mændene så er højdespringerne Iran og Grønland, hvor mændene er blevet henholdsvis 16,5 og 15,4 cm højere end for 100 år siden.

I den modsatte ende af skalaen finder man Sydafrika, Pakistan og Marshalløerne, hvor mændene er vokset under 1,5 cm.

For 100 år siden var højdeforskellen mellem de højeste og laveste befolkninger omkring 19-20 cm.

Forskellen mellem de højeste og laveste kvinder er i dag nogenlunde det samme, mens forskellen for mænd er øget til 22,7 cm.

Analyse kan give viden om sundhed

Laveste mænd Østtimor (159,8 cm) Yemen Laos Madagaskar Malawi

Når forskerne har lavet et så stort statistik-arbejde for at finde frem til forskellige landes gennemsnitshøjder på forskellige perioder, så skyldes det, at vores højde giver et billede af den generelle sundhed.

Børn og unge bliver generelt lavere som voksne, hvis de bliver fejlernæret eller lider af alvorlige sygdomme.

Læs også : GRAFIK Danske mænd er vokset 15 centimeter

Og høje folk lever generelt længere og har lavere risiko for blandt andet hjerte-sygdomme og blodpropper.

Laveste kvinder Guatemala (149,4 cm) Filippinerne Bangladesh Nepal Østtimor

Håbet er, at den store analyse vil give en bedre forståelse af, hvad der påvirker højde i forskellige lande, og at det kan føre til bedre viden om ernæring og sundhed.